Diari Oficial de la Generalitat Valenciana


Sumari del DOGV 8477, del 01-02-2019 (2019/924)

RESOLUCIÓ de 29 de gener de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Ferrocarrils de la Generalitat Valenciana (FGV) a partir del dia 2 de febrer de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/924


Data del document
:   29-01-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 29 de gener de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims aplicables a la vaga convocada en l'empresa Ferrocarrils de la Generalitat Valenciana (FGV) a partir del dia 2 de febrer de 2019.  
 [2019/924]  
El conseller d'Economia Sostenible, Sectors Productius, Comerç i Treball, i per delegació de signatura, la directora general de Treball i Benestar Laboral, en data 29 de gener de 2019, han resolt els serveis mínims aplicables a la vaga convocada en l'empresa Ferrocarrils de la Generalitat Valenciana (FGV) a partir del dia 2 de febrer de 2019, que afecta tots els centres de treball a les províncies d'Alacant i València.  
  
A l'efecte del seu total coneixement, el contingut íntegre d'aquesta resolució es troba en l'adreça següent:  
http://www.indi.gva.es/es/web/dg-trabajo  
La part dispositiva de la resolució estableix:  
  
  
Primer  
Als efectes previstos en l'article 10.2 del Reial Decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que haurà de prestar el personal mentre dure la situació de vaga convocada per la Federació dels Serveis de Mobilitat i el Consum d'UGT-PV, els Serveis a la Ciutadania de CCOO del País Valencià, el Sindicat Independent Ferroviari (SIF) i el Sindicat de Circulació Ferroviari, en l'empresa Ferrocarrils de la Generalitat Valenciana, per als dies i hores del mes de febrer de 2019 especificats en la convocatòria, en els termes que a continuació s'estableixen:  
  
- Per a les hores punta, de 06.00 a 09.00 h, de 12.00 a 16.00 h i de 19.00 a 22.00 h, corresponents als dies laborals, un 60 % de les circulacions ordinàries regulars representades gràficament de trens i tramvies.  
- Per a les hores vall, coincidents amb la resta de les franges horàries, un 50 % de les circulacions ordinàries regulars representades gràficament de trens i tramvies.  
- Per als serveis de manteniment, instal·lacions fixes i tallers els serveis mínims arribaran a un 30 %, garantint-se en tot moment un mínim d'una persona en els torns o guàrdies compostos per un sol treballador o treballadora i de dues en els compostos per dues o més persones. Respecte a les brigades d'Atenció Permanent, es garantirà un mínim de dues persones en cadascuna d'aquestes  
- Per als serveis d'Atenció al Client, Centrals Telefòniques i Registre General, es garantirà la presència d'una persona en cadascun dels centres a fi de poder oferir informació als usuaris d'aquest mitjà de transport i la presentació de qualsevol document pels ciutadans.  
  
Els trens i tramvies que es troben realitzant les seues circulacions en l'hora d'inici de les aturades hauran de continuar-les fins a l'estació o terminal en el cas del tramvia (no baixador) més pròxims del recorregut que permeta el seu estacionament sense obstaculitzar la circulació, i no es computarà en el percentatge de serveis mínims.  
No s'integren en el còmput dels percentatges els denominats trens i tramvies materials, és a dir aquells que no transporten viatgers, i especialment els coneguts com a trens de reposicionament, la finalitat dels quals és la de situar el material mòbil en els punts adequats per a la represa de la circulació a la finalització dels períodes de vaga, a fi d'evitar que els efectes d'aquesta es traslladen a horaris posteriors.  
  
La participació del personal en la realització dels serveis mínims tindrà caràcter rotatori diari.  
A l'empresa, oït el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar-ne prestació en condicions de màxima seguretat, tant per a la circulació de trens i tramvies com per a la deambulació i ús de les instal·lacions per part dels usuaris, i les parts es responsabilitzaran del compliment d'aquests serveis essencials mínims.  
  
Segon  
La present resolució tindrà efectes immediats des de la data en què es notifique a les parts interessades.  
  
Tercer  
Notifiqueu la resolució als serveis competents de la Conselleria d'Habitatge, Obres Públiques i Vertebració del Territori, als sindicats convocants i a la Subdelegació del Govern a València.  
  
Quart  
La present resolució tindrà efectes immediats des de la data en què es notifique a les parts interessades.  
  
Advertiu, amb la notificació a les parts, del dret que els assisteix de recórrer contra la present resolució, davant la Sala Contenciosa Administrativa del Tribunal Superior de Justícia de la Comunitat Valenciana, conforme al que s'estableix en la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els seus articles 115 i següents.  
  
València, 29 de gener de 2019.- El conseller d'Economia Sostenible, Sectors Productius, Comerç i Treball, p. d. (R 27.07.2015), la directora general de Treball i Benestar Laboral: Cristina Moreno Fernández.